**OSNOVNA ŠKOLA POSAVSKI BREGI**

# SAVSKA 70, POSAVSKI BREGI

KLASA 602-02/20-01/86

UR. BROJ: 238/10-107/20-01

**IZVJEŠĆE O REALIZACIJI**

**GODIŠNJEG PLANA I PROGRAMA RADA**

**OSNOVNE ŠKOLE POSAVSKI BREGI ŠKOLE ZA**

**ŠKOLSKU GODINU 2019./2020.**

Posavski Bregi, 30. rujna 2020.

Temeljem članka 28. Zakona o odgoju i obrazovanju u osnovnoj i srednjoj školi («NN» br. 87/08, 86/09, 92/10, 105/10, 90/11, 05/12, 16/12, 86/12, 94/13, 152/14, 7/17, 68/18), Učiteljsko vijeće Osnovne škole Posavski Bregi u Posavskim Bregima donijelo je prijedlog na sjednici održanoj 06. listopada 2020. godine kojeg je sukladno čl. 29. Statuta Osnovne škole Posavski Bregi usvojio Školski odbor na sjednici održanoj 07.10.2020.

IZVJEŠĆE O REALIZACIJI GODIŠNJEG PLANA I PROGRAMA RADA OSNOVNE ŠKOLE POSAVSKI BREGI U POSAVSKIM BREGIMA ZA ŠKOLSKU GODINU 2019./2020.

# OSNOVNI PODACI O OSNOVNOJ ŠKOLI

**(OSOBNA KARTA ŠKOLE)**

**Županija :** *Zagrebačka županija*

**Općina:** *Grad Ivanić Grad*

**Naziv:** *Osnovna škola Posavski Bregi*

**Sjedište:** *Posavski Bregi 10 311 , Savska 70*

**Telefon :** *01/ 28 29 193*

*01/ 28 29 195*

**Telefax:** *01/ 28 29 194*

**Šifra škole: *01- 032-005***

**Šifra djelatnosti:** 85.20

**IBAN škole:** HR05*23400091110122071*

**Matični broj škole:** *1750402*

**OIB:** 32571753478

**BROJ RAZREDNIH ODJELA:**

I.-IV. razreda 5 razrednih odjela

V.-VIII. razreda 4 razrednih odjela

**UKUPNO: 9 razrednih odjela**

**BROJ UČENIKA:**

I.-IV. razreda 90 učenika

V.-VIII. razreda 69 učenika

**UKUPNO: 158 učenika**

**BROJE DJELATNIKA:**

Učitelji razredne nastave 5

Učitelji predmetne nastave 15

Stručni suradnici 2

Ostali djelatnici 7

**UKUPNO: 29**

**RAVNATELJICA ŠKOLE:** Renata Koić, profesor komparativne knjiž. i njemačkog jezika i

književnosti

**ZAMJENIK RAVNATELJICE**: Daniel Bunjevčević, prof.soc.pedagog

**I. UVJETI RADA**

# Podaci o školskom području

Školu su pohađali učenici upisnog područja Osnovne škole Posavski Bregi koje obuhvaća naselja Prečno, Prerovec, Dubrovčak Lijevi, Topolje, Posavski Bregi, Zaklepica, Šemovec, Breška Greda, Breška Zelina i Trebovec.

Obzirom na udaljenost naselja od škole, prijevoz učenika bio je realiziran s dvije autobusne linije, jednom iz smjera Trebovca, a drugim iz smjera Prečna s vremenikom vožnje usklađenim sa školskim rasporedom. Prijevoz se vršio sukladno Ugovoru o prijevozu učenika osnovne škole, sklopljenim između Zagrebačke županije iz Zagreba, Ul. grada Vukovara 72/V i poduzeća „Maluks promet“ d.o.o. iz Ivanić Grada, Kloštranska 6.

Od ukupnog broja učenika 95 učenika su putnici, 86 redovnih + 9 učenika koji nemaju zakonsko pravo, ali zbog potrebe smiju koristiti prijevoz. 60 učenika su putnici nižih razreda (63 %), te 35 učenika viših razrednih odjeljenja, odnosno (27 % ).

# Prostorni uvjeti

Nastava je izvođena unutar istog prostornog kapaciteta, unutar 6 univerzalnih učionica, informatičke učionice te jednog kabineta namijenjenog izvođenju nastave fizike, kemije i biologije. Za nastavu tjelesne i zdravstvene kulture korištena je novosagrađena sportska dvorana koja je svečano otvorena 20.09.20019 uz brojne uzvanike, a temeljem prethodno ishođene dozvole nadležnog ministarstva za korištenje dvorane u sigurnim uvjetima.

Učenicima je na raspolaganju i prostor školske knjižnice, te kabinet defektologa za potrebe pomoći u učenju .

Škola ima dva sanitarna čvora kojima se koriste učenici ( odvojeno dječaci i djevojčice) te tri sanitarna čvora za osoblje.

Vanjski prostor škole je prilikom izgradnje školske sportske dvorane, a sukladno projektu prenamijenjen u parkirališni prostor s prilaznim putevima. Gradilište je završeno, izvršena je primopredaja dvorane, a vanjski prostor je održavan košnjom zelene površine.

Unutarnji prostor škole održavan je redovitim čišćenjem, saniranjem oštećenja i održavanjem.

3. Učiteljski kadar

Školske godine 2019./2020. nastavu je izvodilo 5 učiteljica razredne nastave i 18 učitelja predmetne nastave. Sva nastava je stručno zastupljena i realizirana prema planiranoj satnici.

Novih zapošljavanja nije bilo, već samo zamjena za učitelje/ice koji su bili na bolovanju ili koristili slobodne dane temeljem zakonom utvrđenih prava.

Status učitelja mentora ima učiteljica Ivana Pezić Agatić, dipl.uč.RN s pojačanim programom iz matematike te stručni suradnik defektolog Daniel Bunjevčević, prof.soc.ped. Učiteljica njemačkog jezika Andrea Thes, mr.spec.germ. ima status učitelja savjetnika.

**II. ORGANIZACIJA RADA**

1. Podaci o učenicima i razrednim odjelima

|  |  |  |  |  |  |
| --- | --- | --- | --- | --- | --- |
| **Razredna nastava** | | **Predmetna nastava** | | **U K U P N O** | |
| Učenika | Odjela | Učenika | Odjela | Učenika | Odjela |
| 90 | 5 | 68 | 4 | 158 | 9 |

#### Nastava učenika bila je organizirana u dvije smjene, u jutarnjem i popodnevnom turnusu.

#### 2. Godišnji kalendar rada škole

Nastava je realizirana u dva obrazovna razdoblja sukladno Pravilniku o kalendaru rada osnovnih škola za šk. godinu 2019./2020. Započela je 09. rujna 2019. a završila 26. lipnja 2020. godine. Nastava je bila organizirana u 36 nastavnih tjedana, odnosno 180 nastavnih dana. Sukladno istome realiziran je i fond nastavnih sati.

Obzirom na proglašenje epidemije SARS COVID-19, prema preporuci Stožera civilne zaštite i sukladno njihovim uputama, a po nalogu nadležnog MZO, škola je od 18.3.2020. započela s provođenjem tzv. on line nastave za učenike, a učitelji su, uz svoju prethodnu suglasnost i potpisanu izjavu o adekvatnim uvjetima za rad od kuće, od ravnateljice zbog izvanrednih okolnosti dobili Odluku za rad od kuće, dok je tehničko i administrativno osoblje dolazilo u školu po rasporedu dežurstava, a u skladu s epidemiološkim mjerama.

Za izvođenje on line nastave koristila se platforma Yammer te su i učenici i učitelji zaista maksimalno odgovorno i kvalitetno odradili nastavu u danim okolnostima. U navedeno se uključila i stručna suradnica knjižničarka na način da su učenici na platformi imali osigurane on line lektirne naslove, kao i mogućnost pristupa primjerenim on line kazališnim predstavama.

Stručni suradnik defektolog i ravnateljica bili su neprestana podrška učiteljima, učenicima i roditeljima i komunicirali su s njima putem navedene platforme, mailom i telefonom.

Od 17.svibnja 2020. do 26. lipnja 2020. učenici nižih razreda su se po nalogu MZO vratili u školske klupe i dovršili nastavnu godinu redovnom nastavom, boraveći u školi prema strogo propisanim epidemiološkim mjerama kojih su se svi bez iznimke hvale vrijedno i pridržavali, tako da smo školsku godinu priveli kraju bez oboljelih i bez značajnijih gubitaka u realizaciji nastavnog plana, iako u narednoj školskoj godini očekujemo da će ih u znanju učenika biti.

**III. KULTURNA I JAVNA DJELATNOST ŠKOLE**

Kulturne djelatnosti obilježene su u okviru škole prema planu i programu kroz uređenje panoa škole i učionica, priredbe, radionice, predavanja, natjecanja i športska natjecanja, obilježavanje obljetnica, državnih praznika i blagdana. Isto je realizirano uz učitelje razredne i predmetne nastave, voditelje slobodnih aktivnosti, te stručne suradnike škole. Prigodnim programom ili proslavom obilježeni su početak školske godine, Hrvatski olimpijski dan, Dani kruha i Dan župe, Sveti Nikola, Božić, Valentinovo i Fašnik, no od 18.3.2019. krenula je on line nastava i sve te aktivnosti su obustavljene.

Ostali oblici javne suradnje realizirani su kroz preostale moguće kontakte obzirom na epidemiološku situaciju s roditeljima prema potrebi i planu, s tijelima lokalne, županijske i državne vlasti te drugim institucijama obrazovanja, kulture, zdravstva, socijalne zaštite i slično.

Liječnica školske medicine, dr. Bernarda Krnić iz spomenutih je razloga izvršila samo dio obveznih cijepljenja u školi i nije održala obvezna predavanja vezana uz provedbu zdravstvenog odgoja.

**IV. PROJEKTNA NASTAVA**

Godišnji nastavni plan i program realiziran je prema planiranom u skladu s odlukama stručnih aktiva pojedinih predmeta, prema tjednim planovima po nastavnim jedinicama, te dnevnim pripremama. Također je realizirana dopunska i dodatna nastava, te izvannastavne aktivnosti učenika.

Pri realizaciji nastavnog programa razrednih odjeljenja poštivan je raspored utvrđen GPP-om, poštujući normativ satnice pojedinih nastavnih predmeta

1. 10. rujna sportskim aktivnostima obilježen je Hrvatski olimpijski dan
2. 20. rujna svečanost otvorenja školske sportske dvorane
3. 16. 10. obilježen Dani kruha na seoskom imanju Kezele za učenike razredne nastave
4. 24.10. obilježen Memorijal Rudolfa Perešina, na sportskom parku Zelenjak za učenike 7.razreda
5. 07.11. obilježen je mjesec knjige, školu su posjetili Aleksandra Čvorević i Jadranko Bitenc
6. 08.-09.11. učenici 8.razreda posjetili su Memorijalni centar Domovinskog rata u

Vukovaru

1. 14.11. učenici predmetne nastave su posjetili Prirodoslovni muzej u Zagrebu
2. 21. 11. za učenike razredne nastave održana je predstava Produkcije Z iz Splita s predstavom „Dobro se dobrim vraća“

9. 05.12. održana je večer matematike za učenike razredne nastave

10. 06.12. učenici razredne nastave pohodili su Cyneplex i pogledali film „Veliko

putovanje“

11. Od 18. – 23.3. trebala je biti organizirana škola plivanja u Hotelu Sport za učenike 3.

razreda, ali nije zbog zatvaranja škola i svih aktivnosti

12. Pčelarsko društvo „Moslavina“ trebalo je održati predavanje za učenike IV.razreda

13. Projekti MAH 1 za učenike 4. i projekt MAH 2 za učenike 6. razreda iz istog razloga

nije održan

14. Profesionalno informiranje i usmjeravanje učenika 8. razreda realizirano je prema

planu i programu profesionalnog usmjeravanja kroz radionice, predavanje i anketno

ispitivanje učenika osmog razreda.

Ostvarena je suradnja sa Službom za profesionalno usmjeravanje učenika pri Zavodu

za zapošljavanje u Zagrebu kamo su upućeni učenici koji su se školovali prema

prilagođenom planu i programu.

U svezi usmjeravanja i informiranja učenika 8. razreda realizirana je i suradnja sa

Srednjom školom Ivan Švear u Ivanić Gradu na način upoznavanja s njihovim upisnim

programima i smjerovima

Profesionalno informiranje i usmjeravanje učenika provedeno je u 4., 5. i 6. mjesecu

**V. REZULTATI OSTVARENI NA NATJECANJIMA**

Tijekom školske godine 2019./20. organizirana su školska natjecanja iz slijedećih predmeta: hrvatski jezik, matematika, engleski jezik, biologija, TK, vjeronauk, likovna kultura, kao i općinsko-gradski susret LiDraNo,

Na županijsko natjecanje plasirali su se sudionici Lidrana i vjeronauka, a na državno natjecanje plasirao se učenik Jakov Vlahović iz tehničke kulture. Učenici su ekipno na natjecanju iz vjeronauka osvojili 14. mjesto na nadbiskupijskoj razini. Svi učenici, sudionici natjecanja iz tehničke kulture, kao i natjecatelji Croatien Makers Lige ostvarili su zavidne rezultate.

**VI. ZDRAVSTVENO SOCIJALNA ZAŠTITA UČENIKA**

Škola brine o prijevozu učenika na nastavu i s nastave u vidu dogovora s prijevoznikom, te u vidu dočeka i ispraćaja učenika na autobus što je zaduženje dežurnih učitelja.

Škola je osiguravala topli obrok za učenike po cijeni od 5,50 kn po danu, s napomenom da Grad Ivanić Grad sufinancira školsku kuhinju u iznosu od 2,50 kn po učeniku pa roditelji plaćaju cijenu od samo 3,00 kn po nastavnom danu.

Šk.godine 2019./2020. 20 učenika socijalno ugroženih je ostvarivao pravo na besplatnu kuhinju putem škole.

Škola skrbi i o preventivnim mjerama zdravstvene zaštite učenika. Zdravstvena zaštita učenika osigurava se uz suradnju sa Zavodom za javno zdravstvo Zagrebačke županije, odnosno uz tim liječnika školske medicine, ali tijekom ove školske godine zbog proglašene epidemije nije u potpunosti realizirana preventivna zaštita u vidu procjepljivanja, sistematskih pregleda, provjere vida, stomatološkog pregled svih učenika, kao i stručnih predavanja od strane školske liječnice i stručnog suradnika defektologa sukladno planu i programu rada škole.

Učenici kod kojih su primijećene teškoće u savladavanju nastavnog gradiva upućeni su na obradu uz suglasnost roditelja, a također uz suradnju sa liječnikom školske medicine, međutim većina učenika nije uspjela obaviti potrebne preglede, jer nadležne ustanove za procjenu psihofizičkog stanja djeteta također nisu radile ili su radile u smanjenom opsegu i pod posebnim uvjetima.

Na temelju rješenja Povjerenstva za utvrđivanje primjerenog oblika odgoja i obrazovanja Županijskog Ureda za prosvjetu, kulturu, informiranje, šport i tehničku kulturu tijekom školske godine 2019./2020. 15 učenika je usvajalo nastavni program prema prilagođenom planu i programu (prema članku 4. Pravilnika o osnovnoškolskom odgoju i obrazovanju učenika s teškoćama u razvoju NN 24/15), a 1 učenik prema redovnom planu i programu s individualiziranim pristupom.

Razredni i predmetni nastavnici pravovremeno su napisali prilagođene planove i programe za navedene učenike koje su uz savjetovanje i pomoć stručnog suradnika defektologa tijekom školske godine i realizirali. Za svako obrazovno razdoblje defektologu škole predali su pismeno izvješće o realizaciji prilagođenih planova i programa predmeta koji predaju za svakog pojedinog učenika kako bi se što bolje pratio napredak učenika.

Program socijalne zaštite ostvaruje se putem Centra za socijalnu skrb, a programi prevencije nepoželjnih oblika ponašanja učenika i ostali preventivni programi ostvaruju se kroz predavanja i radionice koje provodi stručni suradnik defektolog u suradnji s ostalim mjerodavnim centrima i institucijama.

**VII. STRUČNO USAVRŠAVANJE**

Školski stručni aktivi održani su prema Planu i programu rada stručnih aktiva za razrednu nastavu, jezično - umjetničko i društveno područja (hrvatski jezik, engleski jezik, njemački jezik, glazbena kultura, likovna kultura, tjelesna i zdravstvena kultura, povijest i vjeronauk), te grupu prirodoslovnih predmeta (matematika, fizika, geografija, tehnička kultura, biologija, priroda, kemija).

Aktivi su tijekom godine održani četiri puta prilikom čega su obrađene planirane teme.

Individualno usavršavanje učitelja provodilo se tijekom cijele školske godine praćenjem aktualne stručno-metodičke, pedagoško-psihološke literature, kroz stručne seminare i aktive u organizaciji Ministarstva znanosti i obrazovanja, Agencije za odgoj i obrazovanje, kao

i kroz županijska stručna vijeća.

**VIII. RAD STRUČNIH ORGANA, STRUČNIH SURADNIKA I ORGANA**

**UPRAVLJANJA**

1.\_\_Rad Učiteljskog vijeća

Plan i program rada Učiteljskog vijeća u školskoj godini 2019./2020. realiziran je sukladno planiranom.

Održano je 5 sjednica kroz koje su obuhvaćene sve teme i aktualnosti bitne za rad škole, od toga 1 on line sjednica UV

Na sjednicama su obrađene i sve trenutno važne teme, pružene su informacije o svim novitetima i poduzetim aktivnostima, o novim zakonima i pravilnicima, o napucima Ministarstva znanosti i obrazovanja, Županijskog ureda, razmatrana saznanja s roditeljskih sastanaka, sastanaka Vijeća roditelja i Vijeća učenika, Školskog odbora i stručnih aktiva te su po potrebi usvajane određene odluke i izvješća te svi naputci MZO vezani uz provedbu on line nastave i načine vrednovanja tijekom nje.

2\_Rad razrednih vijeća

Plan i program rada razrednih vijeća realiziran je sukladno planiranom. Ukupno je održano 3 sjednice razrednih vijeća predmetne nastave i 3 sjednice razrednih vijeća razredne nastave.

Na sjednicama Razrednih vijeća raspravljalo se o organizaciji rada, uspjehu i vladanju učenika, obrazovnim postignućima, razlozima slabih postignuća, mjerama za ostvarenje boljih, pripremama za natjecanje učenika, pedagoškim mjerama, suradnji s roditeljima, samovrednovanju učitelja, kao i o tekućoj problematici svladavanja gradiva odnosno neuključivanju pojedinih učenika, osobito pripadnika romske nacionalne manjine u on line nastavu te poduzimanja adekvatnih koraka i mjera protiv neodgovornih roditelja pred drugim institucijama, a u svrhu zaštite prava djece na školovanje i adekvatnu roditeljsku skrb.

3.\_Rad razrednika i individualne konzultacije s razrednicima i predmetnim učiteljima

Svaki razrednik održao je samo 2 roditeljska sastanka u živo i 1 roditeljski sastanak on line tijekom školske godine. Prema planu i programu realizirane su planirane teme sastanaka, kao i tekuća problematika:

IX. mjesec - (informacija o planu i programu GPPRŠ s razradom plana izvan učioničke nastave, izleta i ekskurzija, upoznavanje roditelja s Pravilnikom o ocjenjivanju učenika, Pravilnikom o pohvalama, nagradama i pedagoškim mjerama, Pravilnikom o kućnom redu škole te pravima i dužnostima roditelja ili skrbnika i učenika).

XII. mjesec – upoznavanje s uspjehom učenika u I. obrazovnom razdoblju,

V. mjesec –rješavanje problema učenja i ponašanja, realiazacija on line nastave, poteškoće i prijedlozi učenika, poteškoće roditelja tijekom on line nastave, profesionalno usmjeravanje i informiranje za roditelje učenika osmih razreda,

.

Individualnim razgovorima tijekom godine praćeni su i izvještavani roditelji o uspjesima učenika u učenju i vladanju. Organizirana su stručna predavanja za roditelje učenika IV.-ih razreda - „Prevencija ovisnosti“ u suradnji sa djelatnicima MUP-a, te predavanje stručnog suradnika škole o „Treningu socijalnih vještina“ za roditelje IV. razreda. Aktualni problemi učenika i roditelja rješavani su uz pomoć ravnateljice, stručnog suradnika škole, razrednika i po potrebi predmetnih učitelja.

Redovito je praćena i vođena pedagoška dokumentacija (imenik, dnevnik, matična knjiga, učeničke knjižice, svjedodžbe i e-matica).

Razrednici su planirali rad razrednog odjela te kroz satove razrednika obrađivali aktualnu tematiku.

4. Rad stručnih suradnika

Rad stručnog suradnika knjižničara ostvaren je sa pola satnice kroz 3 dana tjedno i to kroz neposredni rad s učenicima, organizirano i sustavno upoznavanje učenika s knjigom i knjižnicom, suradnju s učiteljima, stručnim suradnicima i ravnateljem, stručno knjižnični rad i informacijsko-referalnu djelatnost, kulturnu i javnu djelatnost, te stručno usavršavanje i ostale poslove prema potrebi.

Rad stručnog suradnika socijalnog pedagoga organiziran je kroz puno radno vrijeme, a obuhvaća neposredan rad s učenicima kao prioritetan, suradnju s učiteljima, roditeljima i ravnateljem.

Posao stručnog suradnika soc.pedagoga također obuhvaća i stručno usavršavanje, suradnju sa stručnim društvenim ustanovama koje skrbe o zdravlju i zaštiti, te vođenje dokumentacije glede istih poslova.

Stručni suradnik soc.pedagog je tijekom godine u 7. razredu održao predavanje s temom „Ovisnosti“, te učenike osmih razreda upoznao s kriterijima i mogućnostima upisa u srednje škole.

5. Rad Školskog odbora i Vijeća roditelja i Vijeća učenika

U radu Školskog odbora aktivno su sudjelovali njegovi članovi, sjednice su održavane po potrebi, a odluke donošene sukladno ovlastima propisanim Statutom. Tijekom školske godine 2019./2020. održano je 9 sjednica ŠO.

Održavane su i sjednice Vijeća roditelja kao i sjednice Vijeća učenika. Vijeće roditelja je upoznato sa planom i programom rada škole, pravilnikom o ocjenjivanju i provedbi izleta i ekskurzija, školskim kurikulumom, dodjelom udžbenika, te ostalim informacijama vezanim uz rad škole. Učenici su upoznati sa školskim kurikulumom, kućnim redom škole, kao i Pravilnikom o ocjenjivanju.

6. Rad tajništva i administrativno-tehničke službe

Zaduženja tajništva i administrativno-tehničke službe realizirana su prema Godišnjem planu i programu, za domara kroz 20-satno radno vrijeme tjedno, za tajnika 26 sati tjedno, jer obnaša i dužnost sindikalnog povjerenika, te za računovođu, kuharicu i spremačicu kroz puno radno vrijeme.

Navedene službe obavljale su poslove u skladu s normativima utvrđenim granskim Kolektivnim ugovorom u osnovnom školstvu i potrebama, sukladno sklopljenim ugovorima o radu.

7. Rad ravnatelja škole

Posao ravnatelja realiziran je u skladu sa godišnjim planom i programom, a obuhvatio je planiranje i programiranje rada škole, organizaciju rada škole, pedagoško-instruktivni rad, pedagoški nadzor i kontrolu, suradnju s učenicima i roditeljima, sa stručnim organima, s društvenom zajednicom, organima upravljanja, administrativno-financijsko i materijalno poslovanje te sve druge poslove propisane Zakonom o OOOSŠ i Statutom Škole, kao i mnoge druge poslove koji nisu izrijekom propisani, a za njih se temeljem Rješenja o tjednom zaduženju učitelja i Ugovora o radu kojima je reguliran djelokrug posla ostalih zaposlenika, ne može zadužiti niti jednog drugog zaposlenika škole.

**X. REALIZACIJA NASTAVNOG PLANA I PROGRAMA - ANALIZA ODGOJNO-**

**OBRAZOVNIH POSTIGNUĆA**

1. Pristup planiranju i programiranju svih oblika nastavnog plana i programa

Godišnji plan i program rada škole realiziran je u potpunosti. Planovi redovne i izborne nastave upisani su u e-dnevnik rada, a slobodne aktivnosti i dodatna nastava evidentirana je u bilježnicama izvannastavnih aktivnosti.

Tijekom godine u školi su radili stručni aktivi na kojima su kolege korelirali nastavne jedinice.

1. Realizacija nastavnog plana i programa

Učitelji su zajednički izrađivali godišnje planove i programe, usklađivali kriterije ocjenjivanja i izrađivali ispite znanja.

Razrednici su planirali satove razrednika i rad razrednog odjela. Posebna briga vodila se o djeci koja se školuju po prilagođenom program i o socijalno ugroženoj djeci nastojeći svima omogućiti prehranu u školi i što lakše savladavanje nastavnog gradiva.

Za učenike IV.-ih razreda vrlo uspješno su organizirane radionice “Trening socijalnih vještina”

Na svim sjednicama razrednih vijeća raspravljalo se o postignutim rezultatima učenika, razlozima loših ocjena i mogućnostima popravka istih. Značajnih disciplinskih problema nije bilo, a tekući problem rješavani su po nastanku.

1. Rad i postignuća u redovnoj i izbornoj nastavi

Pedagoška dokumentacija i evidencija uredno je vođena. Tijekom školske godine 2019./2020. realizirano je 180 nastavnih dana. Redovna i izborna nastava u cijelosti su ostvarene prema planu i programu.

1. obuhvaćenost učenika izbornom nastavom

Izborna nastava realizirana je iz vjeronauka koju su pohađali gotovo svi učenici, po dva nastavna sata tjedno, iz informatike koju je pohađalo 90 % učenika, te iz njemačkog jezika koju je pohađalo 39 učenika organiziranih u 5 skupina.

b) uspjeh učenika

Obzirom da su gotovo svi učenici uspješno završili školsku godinu nije bilo potrebe za dopunskim radom u vidu produžne nastave, osim jedne učenice, pripadnice romske nacionalne manjine, koja je u veljači, navršivši 15 godina, samovoljno napustila školu. Obaviješten je nadležni CZSS u Ivanić Gradu i Peščenici, obzirom da roditelji imaju u Zagrebu prijavljeno prebivalište, a u Ivanić Gradu boravište koji nas je povratno izvijestio da je djevojčica uhićena s majkom i dvojicom braće u R Mađarskoj u krađi i da će do lipnja biti tamo na odsluženju kazne.

Za učenicu je organiziran razredni ispit u srpnju i u rujnu po svim pravilima struke, o istome su obaviješteni i nadležni staratelji CZSS, no djevojčica nije pristupila ispitu niti u srpnju niti u rujnu i tako nije uspjela završiti osmi razred.

31.8.2020. otac djevojčice došao je ispisati svoje dijete iz škole s napomenom da je navršila 15 godina i da više ne želi pohađati školu te se od tada ne vodi kao naša učenica.

Još jedna obitelj romske nacionalne manjine pokazala se tijekom redovne i o line nastave krajnje neodgovornom za skrb svoje djece te je škola također poduzela sve zakonom propisane mjere u svrhu zaštite prava djece na školovanje i adekvatnu roditeljsku skrb.

1. izostanci

Ukupan broj izostanaka učenika s nastave je 6167 sati, od toga čak 1948 sati neopravdano, od čega je najveći dio neopravdanih izostanaka upravo u razrednim odjelima gdje ima najviše pripadnika romske nacionalne manjine ( u 1. razredu dvoje, u 4. troje, u 7. dvoje, od kojih je jedno i djevojčica koja je školu samovoljno napustila još u veljači) a o svemu je pravovremeno obaviješten nadležni Centar za socijalnu skrb te Ured državne uprave..

1. izrečene pedagoške mjere

Razredna nastava – pohvala RV – 44 učenika

Predmetna nastava- pohvala RV – 16 učenika + 2 nagrade Učiteljskog vijeća

Opomene i ukori učenicima s velikim brojem izostanaka nisu izrečene kako zbog otegotnih okolnosti on line nastave, tako još i više zbog besmislenosti izricanja istih, jer na populaciju kojoj se izriču nemaju niti odgojni niti bilo koji drugi učinak, budući da tome niti institucije ne mogu ili ne žele stati na kraj.

1. učenici ponavljači –

Po završetku školske godine 2019./2020. škola nema niti jednog učenika ponavljača.

1. Rad i postignuća u dodatnom radu

Dodatni rad realiziran je za naprednije učenike, za razrednu nastavu iz hrvatskog i matematike, a za predmetnu nastavu iz hrvatskog jezika, engleskog jezika, geografije, fizike, kemije, matematike i povijesti. Učenici predmetne nastave koji su pohađali dodatnu nastavu sudjelovali su na natjecanjima i ostvarili solidne rezultate, izuzev učenika Jakova Vlahovića koji se plasirao na državno natjecanje iz tehničke kulture.

1. Rad s učenicima koji rade po prilagođenom programu i dopunskoj nastavi

Tijekom školske godine 2019./2020. 15 učenika školovalo se sukladno Rješenju Ureda

državne uprave, po prilagođenom članku 6. Pravilnika o osnovnoškolskom odgoju i

obrazovanju učenika s teškoćama u razvoju, a 1 učenik pohađao je redoviti program

uz individualni pristup.

Za učenike nižih razreda realizirana je dopunska nastava iz predmeta hrvatski jezik i matematika u okviru 35 nastavnih sati godišnje. Dopunsku nastavu pohađali su učenici koji teže savladavaju program, a realiziraju je razrednici.

Dopunska nastava učenika viših razreda realizirana je iz hrvatskog jezika, matematike, engleskog i njemačkog jezika, biologije, povijesti, fizike i kemije, a realizirali su je učitelji predmetne nastave.

1. Realizacija plana izvanučioničke nastave

Plan izvanučioničke nastave realiziran je samo djelomično sukladno Kurikulumu za navedenu nastavnu godinu., odnosno do 18.3.2020., nakon čega je nastupila nastava kod kuće. Učenici su realizirali posjete kinu i kazalištima, a svi ostali posjeti školi, terenska i izvanučionička nastava nisu mogli biti realizirani.

1. Rad i postignuća u izvannastavnim i izvanškolskim aktivnostima

Izvannastavne aktivnosti organizirane su za učenike nižih i viših razreda prema slobodnom odabiru pojedinca.

Učenici razredne nastave mogli su se uključiti u lutkarsku grupu, dramsko-recitatorsku, likovnu grupu, ritmiku ili mali zbor, a učenicima predmetne nastave bilo je ponuđeno: ritmička grupa, likovna grupa, dvoglasni zbor, športski učenički klub, vjeronaučna, geografska, ekološka grupa, mladi tehničari, web grupa ili pomladak Crvenog križa. Izvannastavne aktivnosti realizirane su u okviru rasporeda sati, jer zbog učenika putnika drugačije nije moguće realizirati isto.

Izvanškolske aktivnosti organizatori istih ponude učenicima, te se oni za njih odlučuju uz suglasnost svojih roditelja, jer se neke plaćaju, ili je potrebno prevesti djecu do Ivanić Grada. Uglavnom su izvanškolske aktivnosti organizirane od strane Pučkog otvorenog učilišta Ivanić Grad –tečajevi stranih jezika, ili sportskih udruga grada Ivanić Grada, te Glazbena škola. Djeci su na lokalnoj razini ponuđene aktivnosti kulturno-umjetničkih društava i vatrogasne aktivnosti. Broj polaznika izvanškolskih aktivnosti evidentiran je u imenicima.

**XI. PRIJEDLOG MJERA ZA STVARANJE ADEKVATNIH UVJETA RADA I MJERA ZA UNAPREĐIVANJE ODGOJNO-OBRAZOVNOG RADA**

Naša škola radi u dvije smjene za što raspolažemo dovoljnim prostorom. Kao i do sada sve dodatne, izborne ili izvannastavne aktivnosti moraju biti usklađene s rasporedom nastave, jer su učenici vezani uz organizirani prijevoz.

Još uvijek se pojavljuje problem izborne nastave koja ne može za sve učenike biti organiziran u okviru redovnog rasporeda sati, pa su učenici obavezni dolaziti ranije ili u suprotnom turnusu, što uzrokuje problem učenicima putnicima.

U Posavskim Bregima, 07. listopada 2020.

Ravnateljica: Predsjednik Školskog odbora:

Renata Koić, prof. Sabina Jagačić, dipl.uč.